ห่างจากการมีเพศสัมพันธ์ประมาน3-4เดือนเเล้วมามีเพศสัมพันธ์ ป้องกันโดยใส่ถุงยางอนามัยถุงยางไม่มีการรั่วซึม อยากทราบว่าห่างจากSexนานทำให้ประจำเดือนเลื่อนมั้ยคะ(ตอนนี้ประจำเดือนยังไม่มา9วัน)
สวัสดีค่ะ การไม่มีเพศสัมพันธ์ไม่ว่าจะนานแค่ไหน ไม่ได้ส่งผลต่อรอบเดือน คือไม่ได้ส่งผลต่อระดับฮอร์โมนเพศในร่างกายค่ะการมีเพศสัมพันธ์หากได้ใส่ถุงยางอนามัยตลอดการมีเพศสัมพันธ์ ถุงยางไม่ขาด และไม่รั่วนั้น มีโอกาสตั้งครรภ์ได้น้อยมาก น้อยกว่า 2% ค่ะประจำเดือนที่มาช้ากว่า 35 วันจากครั้งก่อน จะถือว่ามาช้าผิดปกติ และอาจจะมีสาเหตุจากการตั้งครรภ์ ถุงน้ำรังไข่ ฮอร์โมนจากรังไข่ผิดปกติ พังผืดมดลูก โรคไทรอยด์ทำงานผิดปกติ โดยควรตัดเรื่องการตั้งครรภ์ออกไปก่อน ชุดตรวจครรภ์ให้ผลบวกได้ 10-14 วันหลังปฏิสนธิค่ะ หากให้ผลลบในช่วงเวลาดังกล่าว แต่ประจำเดือนก็ยังไม่มา ควรไปพบแพทย์เพื่อยืนยันผลและตรวจหาสาเหตุอื่นๆเพิ่มเติมต่อไป